stanford-oval/wikipedia huggingface dataset:
Roberto Di Donna

| Mitalit | Mitalit | Mitalit |  |
| --- | --- | --- | --- |
|  Roberto Di Donna |  Roberto Di Donna |  Roberto Di Donna |  |
Maa:   Italia
Miesten ammunta
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | 10 m ilmapistooli |  |
|  Pronssia | Atlanta 1996 | 50 m pistooli |  |
| MM-kilpailut   | MM-kilpailut   | MM-kilpailut   |  |
|  Hopeaa | Sarajevo 1989 | 10 m ilmapistooli, joukkue |  |
|  Hopeaa | Milano 1994 | 10 m ilmapistooli, joukkue |  |
|  Pronssia | Milano 1994 | 10 m ilmapistooli |  |
Roberto Di Donna (s. 8. syyskuuta 1968 Rooma) on italialainen pistooliampuja ja olympiavoittaja.
Di Donna voitti Atlantassa 1996 olympiakultaa 10 metrin ilmapistoolissa dramaattisten vaiheiden jälkeen. Ennen viimeistä laukausta johdossa ollut Kiinan Wang Yifu ampui vain 6,5 ja näin italialainen voitti kultaa 0,1 pisteen erolla. Wang pyörtyi tämän jälkeen ampumaradalle. Di Donna sai myös Atlantassa pronssia 50 metrin pistoolissa. Lisäksi hän on saavuttanut maailmanmestaruuskilpailuissa henkilökohtaista pronssia 10 metrin ilmapistoolissa Milanossa 1994 ja joukkue hopeaa samassa lajissa Milanossa ja Sarajevossa 1989.
Aiheesta muualla

Roberto Di Donna Bio, Stats, and Results (Arkistoitu – Internet Archive) Olympics at Sports-Reference.com (englanniksi)
Miesten 10 metrin ilmapistoolin olympiavoittajat
1988: Tanju Kirjakov •
1992: Wang Yifu •
1996: Roberto Di Donna •
2000: Franck Dumoulin •
2004: Wang Yifu •
2008: Pang Wei •
2012: Jin Jong-oh •
2016: Hoàng Xuân Vinh •
2020: Javad Foroughi •
2024: Xie Yu
S/S Onto

| S/S Onto |
| --- | --- |
Tyyppi:  höyryrahtilaiva
Rakennustelakka:  T. his de Merwede H., Papendrecht, Holland
Vesillelasku:  1918
Status:  upposi 23.2.1940
Tekniset tiedot
Pituus:  72,4 m
Leveys:  11.1 m
Syväys:  4.6 m
Bruttovetoisuus:  1333 grt brt
Koneisto:  3 cyl triple expansion engine, single shaft, 1 screw
Koneteho:  900 h.p. kW
Nopeus:  9,5 kn
S/S Onto oli suomalaisen varustaja Ernst Sohnin omistama höyryrahtilaiva. Laiva valmistettiin Alankomaissa Papendrechtin pikkukaupungin telakalla. Laivan ensimmäinen nimi oli S/S Papendrecht, ja sen kotisatamana oli vuosina 1918–1924 Rotterdam. Eri vaiheiden jälkeen vuonna 1937 laivan osti Suomeen laivanvarustaja Ernst Sohn, ja sen kotisatamaksi tuli Helsinki. Laiva tuhoutui helmikuussa 1940 sodassa, mutta miehistön jäsenet pelastuivat. Hylky sijaitsee 39 metrin syvyydessä Itämerellä.
Historia

1918–1924 S/S Papendrecht, Van Ommeren Ph., Rotterdam, Hollanti.
1924–1936: SS Alisa, Salvesen Christian - The South Georgia Co., Sevilla Whaling.
1936–1937: SS Reval, Fischer-Nielsen, Kööpenhamina, Tanska.
1937–1940: SS Onto, Ernst Sohn, Helsinki, Suomi.
23.2.1940: Alus upposi sotatoimien seurauksena ja jäi meren pohjaan hylyksi.
Ruotsin–Norjan sota (1814)

Ruotsin–Norjan Sota, joka tunnetaan myös nimillä Sota Norjaa vastaan (ruots. Fälttåget mot Norge), Sota Ruotsin kanssa (norj. Krigen med Sverige) ja Norjan itsenäisyyssota oli vuoden 1814 kesäkuussa Norjan ja Ruotsin välillä käyty sota. Sota päättyi Norjan tappioon, minkä jälkeen Norja liitettiin osaksi Ruotsi-Norjaa.
Tausta

Tammikuussa 1814 kirjoitetussa Kielin sopimuksessa Tanska-Norjan kuninkaan Frederik VI:n täytyi luovuttaa Norja Ruotsille. Tämä johtui siitä, että Ranska, jonka liittolainen Tanska-Norja oli, kärsi tappion Napoleonin sodissa. Norja ei hyväksynyt sopimusta, ja 26. heinäkuuta Ruotsi hyökkäsi Norjaan.
Sota

Väkivaltaisuudet alkoivat 26. heinäkuuta Ruotsin laivaston hyökäyksellä Hvalerissa. Norjan armeija evakuoitiin, ja alukset onnistuivat pakenemaan, mutta ne eivät enää taistelleet sodassa. Ruotsin armeijan tärkein hyökkäys rajan yli tapahtui Haldenissa. Ruotsin armeija ohitti ja piiritti Fredrikstenin linnoituksen ja eteni pohjoiseen samalla, kun 6 000 sotilasta nousi maihin Kråkrøyssä Fredrikstadin lähellä.
Norjan armeija onnistui pysäyttämään Ruotsin hyökkäyksen Lierissä 2. elokuuta ja toisen kerran Matrandissa 5. elokuuta. 3. elokuuta kuningas Kristian VIII saapui rintamalle, ja hänet suostuteltiin vaihtamaan taktiikkaansa ja käyttämään Rakkestadiin sijoitetut joukot vastahyökkäykseen ruotsalaisia vastaan. Käsky vastahyökkäykseen annettiin 5. elokuuta, mutta peruutettiin muutaman tunnin jälkeen. Norjalaiset joukot perääntyivät Glomma-joen yli Langnesissa. Viimeinen suuri taistelu käytiin 9. elokuuta sillanpäässä Langnesissa, missä ruotsalaiset joukot ajettiin pois. Ruotsi pääsi kuitenkin voitolle Kjølbergin sillan taistelussa 14. elokuuta. Taistelun jälkeen Ruotsilla oli tyhjä tie Norjan pääkaupunkiin Kristianiaan.
Vaikka Norja oli voittanut Langnesissa, kummallekin osapuolelle oli selvää, että Norja tulisi häviämään. Norja suostui neuvottelemaan Ruotsin kanssa, koska sota oli vaikeuttanut sen raha-asioita. Kummatkin osapuolet olivat kiinnostuneita lopettamaan sodan pikaisesti.
Normaalille norjalaiselle sotilaalle sota näytti huonosti valmistellulta ja huonosti taistellulta. Norjan häviöstä syytettiin Kristian VIII:aa ja kenraali Frederik von Haxthausenia, joista  jälkimmäistä syytettiin maanpetoksesta.
Käännös suomeksi
Samsung Galaxy Tab A 10.1

| Samsung Galaxy Tab A 10> 1 |
| --- | --- |

Valmistaja:  Samsung
Tuoteperhe:  Samsung Galaxy Tab
Tyyppi:  taulutietokone
Julkaistu:  toukokuu 2016
Mitat:  254,2 × 155,3 × 7,2 mm
Paino:  525 g
Virta:  akku 7 300 mAh, 3,8 V
Näyttö:  10,1", PLS LCD, 1 200 × 1 920 px
Sisäänrakennettu kamera:  Etukamera 2 megapikseliä Takakamera 8 megapikseliä
Mukana toimitettu käyttöjärjestelmä:  Android 6.0 Marshmallow, päivitettävissä 8.1 Oreo -versioon
Suoritin:  Exynos 7870 kahdeksanydinprosessori
Massamuisti:  16 Gt
Näytönohjain:  Mali-T830 MP1
Keskusmuisti:  2 Gt
Liitännät:  microUSB, microSD-paikka, tukee enintään 256 gigatavun kortteja
Samsung Galaxy Tab A 10.1 on Samsungin toukokuussa 2016 julkaisema tabletti, jossa on 16 gigatatavua tallennustilaa ja 2 gigatavua keskusmuistia. Siinä on 10,1 tuuman näyttö ja kahdeksanydinprosessori. Takakamera on 8 megapikseliä ja etukamera 2 megapikseliä. Akkua on 7 300 milliampeerituntia. Käyttöjärjestelmänä on Android 6.0 Marshmallow, joka on päivitettävissä 8.1 Oreo -versioon.
Ruotsinkielinen opetus Helsingin yliopistossa

Helsingin yliopisto antaa myös ruotsinkielistä opetusta. Osa professorin viroista on ruotsinkielisiä. Laki Helsingin yliopistosta määrää, että yliopistossa tulee eri tiedekunnissa olla yhteensä vähintään 27 ruotsinkielistä professorin virkaa. Svenska verksamhetsnämnden on yliopistolaissa mainittu lautakunta yliopiston ruotsinkielistä opetusta varten. Svenska social- och kommunalhögskolan on ruotsinkielistä opetusta antava erillinen yksikkö.
Opetus Turun akatemiassa oli latinan ja ruotsinkielistä. 1900-luvun alussa yliopiston opetuskieleksi tuli suomi.
Vuonna 2007 yliopistoon perustettiin lahjoitusvaroilla ruotsinkielinen eläinlääketieteen professuuri.
Neljä yliopiston osakunnista ovat ruotsinkielisiä: Åbo Nation, Vasa nation, Östra Finlands Nation ja Nylands Nation.
Aiheesta muualla

Helsingin yliopiston kaksikielisyysohjelma – Ohjelman arviointia ja toimenpide-ehdotuksia
Roberto Cecon

| Roberto Cecon |
| --- | --- |

Henkilötiedot
Koko nimi:  Roberto Cecon
Syntynyt: 28. joulukuuta 1971  Gemona, Italia
Mäkihyppääjä
Lempinimi:  Cek
Maailmancup
Kaudet:  1986–2003
Voitot:  6
Roberto Cecon (s. 28. joulukuuta 1971 Gemonassa, Italiassa) on italialainen entinen mäkihyppääjä, joka nykyäänmilloin? toimii Italian maajoukkueen valmentajana.
Mäkihypyn maailmancupissa Cecon debytoi jo 16 vuoden ikäisenä kaudella 1987–1988. Parin ilman mainittavampaa menestystä sujuneen kauden jälkeen hän opetteli V-tyylin, minkä jälkeen hypyt pitenivät. Ensimmäisen maailmancupin osakilpailuvoittonsa Cecon saavutti 16. helmikuuta 1990 Predazzossa. Samana keväänä hän voitti osakilpailun vielä toistamiseen, Planicassa. Lentomäen MM-kisoissa hän saavutti pronssia vuosina 1992 ja 1994. Maailmancupin kaudella 1993–1994 hän saavutti yhden voiton ja neljä palkintosijaa ja oli loppupisteissä viides. Parhaalla kaudellaan 1994–1995 hän voitti kolme kilpailua , oli seitsemän kertaa palkintokorokkeella ja sijoittui cupin loppupisteissä toiseksi voiton mentyä Andreas Goldbergerille. 15.–16. tammikuuta 1995 hän voitti Engelbergissä molemmat viikonlopun maailmancupin osakilpailut.
Seuraavina vuosina Cecon ei enää yltänyt entisten vuosien menestykseen joitakin satunnaisia väläytyksiä lukuun ottamatta. Vuonna 2001 hän voitti yhden kesä-GP-sarjan osakilpailun ja vuonna 2002 oli lentomäen MM-kisoissa kuudes. Viimeisen maailmancup-hyppynsä hän hyppäsi 23. maaliskuuta 2003 Planicassa.
Hiihdon maailmanmestaruuskilpailuissa Ceconin parhaat sijoitukset olivat suurmäen kahdeksas sija Thunder Bayssa 1995 ja normaalimäen yhdeksäs sija Lahdessa 1989.
Cecon on naimisissa ja hänellä on yksi lapsi, vuonna 1990 syntynyt Zeno, joka on myös mäkihyppääjä. Cecon asuu Tricesimossa ja työskentelee poliisina ja mäkihyppyvalmentajana.
Aiheesta muualla

Roberto Cecon Kansainvälinen hiihtoliitto (FIS). (englanniksi)
Cecon Skispringen-sivustolla (Arkistoitu – Internet Archive)
Rönnells antikvariat

Rönnellsin näyteikkunoita.
Rönnells antikvariat on Tukholmassa Trygghusetissa osoitteessa Birger Jarlsgatan 32 toimiva kirja-antikvariaatti, joka on perustettu vuonna 1929. Se on valikoimaltaan Ruotsin suurin.
Aiheesta muualla

Kuvia tai muita tiedostoja aiheesta Rönnells antikvariat Wikimedia Commonsissa
Rönnellsin verkkosivut (ruotsiksi)
Ryan Fitzpatrick

| Ryan Fitzpatrick |
| --- | --- |

Henkilötiedot
Syntynyt: 24. marraskuuta 1982 Gilbert, Arizona
Kansalaisuus:   Yhdysvallat
Amerikkalaisen jalkapallon pelaaja
Lempinimi:  FitzMagic
Pituus:  188 cm
Paino:  102 kg
Pelipaikka:  Pelinrakentaja
Seura
Pelinumero:  14
Seura:  Miami Dolphins
Sarja:  NFL
Pelaajaura
Aik. seurat:  St. Louis Rams Cincinnati Bengals Buffalo Bills Tennessee Titans Houston Texans New York Jets Tampa Bay Buccaneers
NFL-varaus:  250. varaus, 2005 St. Louis Rams
Pääsarjaura:  2005–
Ryan Joseph Fitzpatrick (s. 24. marraskuuta 1982 Gilbert, Arizona) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän on pelannut vuodesta 2019 lähtien NFL-liigan Miami Dolphinsissa.
NFL-ura

St. Louis Rams varasi Harvardin yliopiston joukkueessa yliopistojalkapalloa pelanneen Fitzpatrickin vuoden 2005 NFL:n varaustilaisuudessa, tilaisuuden viimeisellä kierroksella. Fitzpatrickin huhuttiin saaneen Wonderlic-älykkyystestissä ensimmäisenä pelaajana täydet 50 pistettä, sekä tehneen uuden nopeusennätyksen testin suorittamisessa. Lopulliseksi pistemääräksi osoittautui lopulta kuitenkin 48 pistettä, joka sekin oli poikkeuksellisen korkea lukema.
Kahden St. Louisissa varamiehenä vietetyn kauden jälkeen Fitzpatrick pelasi toiset kaksi kautta Cincinnati Bengalsin joukkueessa, jälleen varamiehen roolissa. Vasta Buffalo Billsiin siirryttyään hän sai näyttää kykynsä aloittavana pelinrakentajana. Bills aloitti kauden 2011 Fitzpatrickin johdattamana äärimmäisen hyvin, joka poiki miehelle itselleen uuden jatkosopimuksen. Kuusivuotisen sopimuksen arvo oli 59 miljoonaa dollaria. Fitzpatrick vapautettiin sopimuksesta kauden 2012 jälkeen.
Hän solmi kaksivuotisen sopimuksen Tennessee Titansin kanssa maaliskuussa 2013. Fitzpatrick korvasi sunnuntaina 29. syyskuuta 2013 kentällä loukkaantuneen pelinrakentaja Jake Lockerin ottelussa New York Jetsiä vastaan. Locker palasi kentille 20. lokakuuta 2013, jolloin Titans kohtasi San Francisco 49ersin, mutta loukkaantui uudelleen 10. marraskuuta 2013 pelatussa ottelussa Jacksonville Jaguarsia vastaan ja oli sivussa koko loppukauden. Fitzpatrick pelasi kaudella lopulta 11 runkosarjaottelua, joista yhdeksän aloittavana pelinrakentajana.
Titans vapautti Fitzpatrickin sopimuksestaan maaliskuussa 2014 tehtyään sopimuksen Charlie Whitehurstin kanssa. Fitzpatrick solmi samassa kuussa kaksivuotisen sopimuksen Houston Texansin kanssa. Pian sopimuksen julkistamisen jälkeen Texans kauppasi pitkäaikaisen aloittavan pelinrakentajansa Matt Schaubin Oakland Raidersiin, ja kesäkuussa 2014 Fitzpatrick nimettiin Texansin aloittavaksi pelinrakentajaksi kaudelle 2014.
Maaliskuussa 2015 Texans kaupattiin New York Jetsiin vaihdossa tulevan varaustilaisuuden varausvuoroon. Fitzpatrickista tuli Jetsin aloittava pelinrakentaja Geno Smithin loukkaannuttua harjoituskaudella. Fitzpatrik lopulta syrjäytti Smithin pysyvästi ja pelasi selkeänä ykkösmiehenä kaudet 2015 ja 2016.
Kaudeksi 2017 Fitzpatrick teki sopimuksen Tampa Bay Buccaneersin kanssa. Hänestä tuli nuoren Jameis Winstonin varamies, mutta teki jatkosopimuksen myös kaudelle 2018. Kaudella 2018 Fitzpatrick oli kahteen otteeseen aloittavana pelinrakentajana, sillä Winston oli pelikiellossa kauden alussa ja puolivälissä kautta Winston pelasi heikosti, joten Fitzpatrick nousi hetkeksi aloittavaksi pelinrakentajaksi. Fitzpatrick pelasi tilastollisesti yhtä uransa parasta kautta, mutta samalla syötönkatkoja oli paljon, joten Winston palasi kauden lopulla aloittavaksi pelinrakentajaksi.
Kauden jälkeen Fitzpatrick siirtyi kaksivuotisella sopimuksella Miami Dolphinsiin. Dolphins oli luopunut ykköspelinrakentajastaan, joten Fitzpatrick ja Josh Rosen jakoivat peliajan kaudella 2019.
Muuta

Yhdysvaltalainen Sporting News -sivusto nimesi Fitzpatrickin amerikkalaisten ammattilaissarjojen viidenneksi älykkäimmäksi urheilijaksi.
Roberto Dabbene

Roberto Dabbene (1864 Torino – 1938 La Plata) oli italialais-argentiinalainen lintutieteilijä.
Dabbenen nimeämä sinikurkkuara
Dabbene väitteli tohtoriksi Genovan yliopistossa 1884. Hän muutti Argentiinaan vuonna 1887 ja opetti kemiaa Córdoban kansallisessa yliopistossa. Vuonna 1890 hän muutti Buenos Airesiin työskentelemään kaupungin eläintarhaan.
Dabbene tutki Argentiinan linnustoa yli 40 vuotta ja kirjoitti aiheesta useita merkittäviä kirjoja. Hän osallistui pääkaupunkiseudun lintutieteellisen yhdistyksen (Asociación Ornitológica del Plata (AOP)) perustamiseen vuonna 1916. Dabbene nimesi muun muassa punankaivajan (Geositta punensis) ja sinikurkkuara (Ara glaucogularis).
Teoksia

Contribución a la ornitología del Paraguay, Anales del Museo Nacional de Buenos Aires 23: 283-390 (1912)
Notas sobre una colección de Avesde la Isla Martín García, El Hornero 1 (1917). (1): 29-34; (2): 89-96; (3): 160-168; (4): 236-248.
Los pingüinos de las costas e islas de los mares argentinos, El Hornero 2 (1): 1-9 (1920)
Tres aves nuevas para la avifauna uruguaya, El Hornero 3 (4): 422 (1926)
The ornithological collection of the Museo Nacional, Buenos Aires its origin, development and present condition, The Auk Vol. 43 N. 1: 37-46 (1926)
Las palomas y tórtolas de la Argentina, Revista Diosa Cazadora, Suplemento (125) (1938)
Fauna Magallánica. Mamíferos y aves de la Tierra del Fuego e islas adyacentes.
Samsung Galaxy Win

| Samsung Galaxy Win |
| --- | --- |
Valmistaja:  Samsung Electronics
Julkaistu:  toukokuu 2013
Käyttöverkot:  2G/3G
Mitat:  133,3 × 70,7 × 9,7 mm
Paino:  144 g
Näyttö:  4,7 tuumaa
Näytön kuvatarkkuus:  480 × 800
Suoritin:  Qualcomm Snapdragon 200 -neliydin­prosessori, 1,2 GHz
Grafiikkapiiri:  Adreno 203
Keskusmuisti:  1 Gt
Flash-muisti:  8 Gt
Takakamera:  5 megapikseliä
Etukamera:  0,3 megapikseliä
Valmiusaika:  210 h
Puheaika:  11 h
Käyttöjärjestelmä:  Android 4.1.2 Jelly Bean
Akku:  2 000 mAh
Liitännät:  microUSB 2.0
Muistikorttipaikka:  tukee enintään 32 gigatavun microSD-kortteja
Infobox OKVirheellinen NIMI-arvo: 
Samsung Galaxy Win on Samsung Electronicsin toukokuussa 2013 julkaisema älypuhelin. Siinä on 4,7 tuuman näyttö ja neliydinprosessori. Tallennustilaa on 8 gigatavua ja keskusmuistia 1 gigatavu. Laite tukee enintään 32 gigatavun microSD-kortteja. Takakameran tarkkuus on 5 megapikseliä ja etukameran 0,3 megapikseliä. Akkua on 2 000 milliampeerituntia. Käyttöjärjestelmänä on Android 4.1.2 Jelly Bean.
Rönneshytta

| Rönneshytta |
| --- | --- |

 Rönneshytta
 Koordinaatit: 58°55′24″N, 15°2′45″E 
Valtio:   Ruotsi
Lääni:  Örebron lääni
Maakunta:  Närke
Kunta:  Askersund
Väkiluku (2016):  279
Infobox OKVirheellinen NIMI-arvo: 
Rönneshytta on taajama Askersundin kunnassa Örebron läänissä Närken  historiallisessa maakunnassa Ruotsissa. Taajamassa oli 279 asukasta vuonna 2016.
Aiheesta muualla

Kuvia tai muita tiedostoja aiheesta Rönneshytta Wikimedia Commonsissa
Ryan Ellis

| Ryan Ellis |
| --- | --- |

Henkilötiedot
Syntynyt: 3. tammikuuta 1991 (ikä 33) Freelton, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  178 cm
Paino:  83 kg
Seura
Seura:  Philadelphia Flyers
Sarja:  NHL
Pelinumero:  94
Pelaajaura
Pääsarjaura:  2011–
Aik. seurat:  Milwaukee Admirals (AHL)   Nashville Predators (NHL)
NHL-varaus:  11. varaus, 2009 Nashville Predators
Ryan Ellis (s. 3. tammikuuta 1991 Freelton, Ontario, Kanada) on kanadalainen jääkiekkopuolustaja, joka pelaa Philadelphia Flyersissa. Ellis on Nashville Predatorsin ensimmäisen kierroksen varaus vuodelta 2009, jolloin Predators varasi hänet numerolla 11. Hän pelasi kauden 2010–2011 lähinnä OHL-joukkue Windsor Spitfiresissä, jonka kapteenina Ellis toimi. Keväällä 2011 hän pelasi myös AHL-joukkue Milwaukee Admiralsissa.
Ellis on pienikokoinen rightin puolustaja, jonka vahvuudet ovat peliälyssä ja laukauksessa. OHL:n Itäisen konferenssin valmentajat ovat äänestäneet hänet vuonna 2009 älykkäimmäksi pelaajaksi, kovimmaksi laukojaksi ja parhaaksi hyökkääväksi puolustajaksi.
Ura

Ellis siirtyi kaudeksi 2007–2008 OHL:ään ja Windsor Spitfiresiin. Hän teki heti tulokaskaudellaan hyvät tehot 15+48=63 ja oli OHL:n puolustajien pistepörssin kolmas Oshawa Generalsin Michael Del Zotton kanssa. Ellis valittiin kauden päätteeksi OHL:n ja CHL:n tulokkaiden tähdistöön. Kaudella 2008–2009 hän teki tehot 22+67=89 ja voitti OHL:n puolustajien pistepörssin. Ellis valittiin OHL:n, CHL:n ja Memorial Cup -turnauksen tähdistökentälliseen. Hän voitti Memorial Cupin keväällä 2009. Ellis oli OHL:n tähdistöottelussa läntisen konferenssin varakapteeni.
Lokakuussa 2009 Ellis teki kolmivuotisen tulokassopimuksen Nashville Predatorsin kanssa. Hän kuitenkin pelasi kauden 2009–2010 loppuun OHL:ssä. Ellis voitti keväällä 2010 toisen kerran peräkkäin OHL:n mestaruuden ja Memorial Cupin. Hänet valittiin OHL:n toiseen tähdistökentälliseen ja hän pelasi OHL:n tähdistöottelussa. Ellis oli joukkueensa tehokkain puolustaja tehoilla 12+49=61.
Myös Ellisin toinen tulokassopimuskausi 2010–2011 kului vielä pääosin Spitfiresissä. Hän teki siellä pelipaikkaansa nähdet hurjat tehot 24+76=100, jotka riittivät joukkueen sisäisen pistepörssin voittoon, koko OHL:n syöttöpörssin toiseen sijaan sekä pistepörssin viidenteen sijaan. Ellis voitti puolustajien pistepörssin tehden peräti 21 pistettä enemmän kuin siinä toiseksi sijoittunut Kitchener Rangersin Ryan Murphy. Kauden päätteeksi hänet palkittiin OHL:n arvokkaimpana pelaajana Red Tilson Trophylla, parhaana puolustajana Max Kaminsky Trophylla sekä valittiin ensimmäiseen tähdistökentälliseen.
Ellis on 313 pisteellään Windsor Spitfiresin kaikkien aikojen tehokkain puolustaja. Hän rikkoi kaudella 2010–2011 Joel Quennevillen (292 pistettä) ennätyksen.
Maajoukkue

| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Venäjä 2016 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Ottawa 2009 | jääkiekko |  |
|  Hopeaa | Saskatchewan 2010 | jääkiekko |  |
|  Hopeaa | Buffalo 2011 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Kazan 2008 | jääkiekko |  |
Ellis oli maailmanmestaruuden voittaneessa Kanadan maajoukkueessa MM-kilpailuissa 2016.
Ellis on voittanut alle 20-vuotiaiden MM-kilpailuissa maailmanmestaruuden vuonna 2009 sekä hopeaa vuosina 2010 ja 2011. Hän oli vuoden 2011 turnauksessa Kanadan kapteeni ja valittiin parhaaksi puolustajaksi sekä tähdistökentälliseen. Ellis voitti tehoilla 3+7=10 puolustajien piste- ja maalipörssin ja hän oli koko turnauksen pistepörssin neljäs. Vuoden 2010 turnauksessa Ellis toimi Kanadan varakapteenina.
Ellis on 25 pisteellään alle 20-vuotiaiden MM-kilpailujen kaikkien aikojen tehokkain puolustaja ja 20 syötöllään Kanadan alle 20-vuotiaiden MM-joukkueen kaikkien aikojen paras syöttäjä.
Ellis on voittanut myös alle 18-vuotiaiden MM-kultaa 2008.
Stargate Universe

| Stargate Universe |
| --- | --- |

Tyyli:  science fiction
Kestoaika:  42 min
Luoja(t):  Robert C. Cooper Brad Wright
Pääosissa:  Katso näyttelijät
Alkuperämaa:   Kanada  Yhdysvallat
Alkuperäiskieli:  englanti
Verkko:   Syfy
Esitetty:  2. lokakuuta 2009 – 9. toukokuuta 2011
Tuotantokausia:  2
Jaksoja:  40
Tuotanto
Tuottaja(t):  Robert C. Cooper Brad Wright Carl Binder
Käsikirjoittaja(t):  Robert C. Cooper Brad Wright Martin Gero Joseph Mallozzi Paul Mullie
Tuotantoyhtiö(t):  MGM Television Syfy
Aiheesta muualla
Virallinen sivusto
IMDb 
Stargate Universe on kanadalais-amerikkalaisen Tähtiportti-televisiosarjan spin-off, jonka ensimmäinen tuotantokausi alkoi Yhdysvalloissa 2. lokakuuta 2009. Stargate Universe ei sijoitu Stargate Atlantiksen tavoin osittain alkuperäisessä Tähtiportti-sarjassa nähtyihin paikkoihin.
Stargate Universe -sarjan kuvaukset alkoivat helmikuussa 2009 The Bridge Studiosissa Vancouverissa ja eri puolilla Brittiläistä Kolumbiaa. Sarjan oli tarkoitus debytoida jo varhain vuonna 2008, mutta tuolloin käynnissä ollut Tähtiportti-sarjan elokuvien tuotanto ja käsikirjoittajien lakko viivästyttivät hanketta.
Stargate Atlantiksen loppumisen yhteydessä, syyskuussa 2008, käsikirjoittaja Joseph Mallozzi totesi, että uuden sarjan henkilöstökulut ja lisenssimaksut ovat pienemmät, kuin siinä tapauksessa, että entistä olisi jatkettu kuudennelle tuotantokaudelle. Kesällä 2009 tuottaja Brad Wright kertoi kuitenkin, että Universella on jaksoa kohti jopa miljoona dollaria suurempi budjetti kuin Atlantiksessa.
Stargate Universe ei menestynyt aikaisempien Tähtiportti-sarjojen tapaan, sillä Syfy peruutti sarjan 16.12.2010 toisen tuotantokauden jälkeen.
Juoni

Stargate Universe seuraa Maasta lähtöisin olevaa sekalaista sotilaiden ja tutkijoiden ryhmää, joka on paetessaan tukikohtaansa kohdistunutta hyökkäystä Tähtiportin läpi päätynyt Muinaisten Destiny-avaruusalukselle, ilman mahdollisuutta palata takaisin. Destiny matkaa vastentahtoisine jäniksineen universumin laitamilla autopilotilla, kartoittaen eri kohteita.
Ryhmän, johtajanaan eversti Everett Young, on päästävä selville aluksen mysteereistä ja etsiä keino palata ehjänä kotiin.
Näyttelijät

| 0 | 1 | 2 |
| --- | --- | --- |
|  Robert Carlyle   | … |   tri Nicholas Rush   |
|  Louis Ferreira  | … |  eversti Everett Young   |
|  Alaina Huffman  | … |  lääkintämies Tamara Johansen   |
|  Elyse Levesque  | … |  Chloe Armstrong   |
|  David Blue  | … |  Eli Wallace   |
|  Brian J. Smith  | … |  Matthew Scott   |
|  Jamil Walker Smith  | … |  merijalkaväen sotilas Ronald Greer   |
|  Lou Diamond Phillips  | … |  eversti Telford   |
|  Ming-Na  | … |  Camile Wray   |
|  Christopher McDonald  | … |  senaattori Armstrong   |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive)
David Blue näyttelee sarjassa Eli Wallacea.
Saagoräikkä

| Saagoräikkä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Räikät Rallina
Laji::  tricolor
Kaksiosainen nimi
 Rallina tricolor  (G.R. Gray, 1858) 
Katso myös
   Saagoräikkä Wikispeciesissä   Saagoräikkä Commonsissa 
Infobox OKNimi-testi OKIUCN-testi OK: 
Saagoräikkä (Rallina tricolor) on Uudessa-Guineassa ja sen lähisaaristossa, Indonesian eteläosissa, sekä Australian Queenslandin pohjois- ja itäosissa elävä rantakana. Indonesian kanta tunnetaan puutteellisesti. George Robert Gray kuvaili lajin holotyypin Arusaarilta vuonna 1858.